151. löggjafarþing 2020–2021.

Þingskjal 1480 — 456. mál.

Frumvarp til laga

um breytingu á lögum um aðbúnað, hollustuhætti og öryggi
á vinnustöðum, nr. 46/1980 (vinnutími starfsmanna
sem veita notendastýrða persónulega aðstoð).

(Eftir 2. umræðu, 19. maí.)

1. gr.

Bráðabirgðaákvæði 9 í lögunum orðast svo:

Með samkomulagi samtaka aðila vinnumarkaðarins er heimilt að víkja frá ákvæðum 53. og 56. gr. um hvíldartíma og næturvinnutíma þeirra starfsmanna sem veita einstaklingum þjónustu á grundvelli 11. gr. laga um þjónustu við fatlað fólk með langvarandi stuðnings
þarfir, nr. 38/2018. Sé með slíku samkomulagi vikið frá ákvæði 53. gr. þannig að hvíldar
tíminn verði styttri hjá viðkomandi starfsmönnum en ákvæðið gerir ráð fyrir skal við það miðað að starfsmennirnir fái eins fljótt og við verður komið samsvarandi hvíldartíma að lágmarki og kveðið er á um í fyrrnefndu ákvæði. Vinnueftirlit ríkisins skal veita umsögn um slíkt samkomulag samtaka aðila vinnumarkaðarins.

Ákvæði þetta gildir til 1. apríl 2022 og tekur til samninga sem gerðir eru á tímabilinu frá 1. janúar 2021 til 1. apríl 2022.

2. gr.

Lög þessi öðlast þegar gildi.